Document ID: 32009R1201

UREDBA KOMISIJE (ES) št. 1201/2009
z dne 30. novembra 2009
o izvajanju Uredbe (ES) št. 763/2008 Evropskega parlamenta in Sveta o popisih prebivalstva in stanovanj v zvezi s tehničnimi specifikacijami za vsebine in posamezne razčlembe teh vsebin
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) Evropskega parlamenta in Sveta št. 763/2008 z dne 9. julija 2008 o popisih prebivalstva in stanovanj (1) in zlasti člena 5(4) Uredbe,
ob upoštevanju naslednjega:
(1)
Da se zagotovi primerljivost podatkov, pridobljenih na podlagi popisov prebivalstva in stanovanj, ki se izvajajo v državah članicah, in da se omogoči izdelava zanesljivih pregledov na ravni Skupnosti, morajo biti vsebine popisa, določene v Uredbi (ES) št. 763/2008, enako opredeljene in razčlenjene v vseh državah članicah. Uredba (ES) št. 763/2008 zato zahteva, da Evropska komisija sprejme tehnične specifikacije za te vsebine in posamezne razčlembe teh vsebin.
(2)
Ukrepi iz te uredbe so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Ta uredba opredeljuje tehnične specifikacije za vsebine popisa in posamezne razčlembe teh vsebin, ki so potrebne za izvajanje Uredbe (ES) št. 763/2008. Tehnične specifikacije, ki se uporabljajo za podatke, ki morajo biti predloženi Evropski komisiji za referenčno leto 2011, so navedene v prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. november 2009

Labels: 12
0
19